জর্জ ওয়াল্ড (; ১৮ই নভেম্বর, ১৯০৬ – ১২ই এপ্রিল, ১৯৯৭) একজন মার্কিন বিজ্ঞানী ছিলেন যিনি চোখের অক্ষিপটে রঞ্জক নিয়ে গবেষণা করেন। তিনি ১৯৬৭ সালে হলডান কেফার হার্টলাইন ও রাগনার গ্রানিতের যৌথভাবে চিকিৎসাবিজ্ঞানে নোবেল পুরস্কার লাভ করেন। "চোখের মুখ্য শারীরতাত্ত্বিক ও রাসায়নিক দৃষ্টিগত প্রক্রিয়াগুলি সংক্রান্ত আবিষ্কারসমূহের জন্য" তাদেরকে এই পুরস্কার প্রদান করা হয়।  আমাদের চারপাশের জগৎ থেকে আগত আলোকরশ্মিগুলি চোখের পেছনের অক্ষিপটের বহুসংখ্যক আলোক-সংবেদী কোষগুলিতে গিয়ে পড়ার মাধ্যমে আমাদের দর্শনশক্তি কাজ করে। জর্জ ওয়াল্ড আবিষ্কার করেন যে ভিটামিন এ অক্ষিপটের রডপসিন নামক আলোক-সংবেদী পদার্থের একটি গুরুত্বপূর্ণ উপাদান। তিনি ১৯৩০-এর দশক থেকে ১৯৬০-এর দশক পর্যন্ত ধারাবাহিকভাবে সম্পাদিত অনেকগুলির গবেষণার মাধ্যমে ব্যাখ্যা করেন যে কীভাবে আলো রডপসিনের রূপান্তর ঘটায়। এই রূপান্তরের ফলে যে সংকেতগুলি উৎপন্ন হয়, সেগুলি স্নায়ুকোষের এক জটিল জালিকাব্যবস্থার মধ্য দিয়ে বেশ কিছু সংখ্যক পুনঃসংযোগ ও রূপান্তরের পরে শেষ পর্যন্ত মস্তিষ্কে গিয়ে দৃষ্টিগত ধারণার জন্ম দেয়।    গবেষণা  thumb|ওয়াল্ড প্রথম দণ্ডকোষ (রড কোষ বা রঞ্জকের) অবশোষকতা রেখাচিত্রে অঙ্কন করেন, এবং পরবর্তীতে শঙ্কুকোষ বা রঞ্জকগুলির (লাল, সবুজ ও নীল বক্ররেখা) অবশোষকতাগুলিও রেখাচিত্রে অঙ্কন করেন। ডক্টরেটোত্তর গবেষক হিসেবে কাজ করার সময় ওয়াল্ড আবিষ্কার করেন যে ভিটামিন এ অক্ষিপটের একটি উপাদান। তিনি এ ব্যাপারে আরও পরীক্ষানিরীক্ষা চালান এবং বের করেন যে যখন রডপসিন (Rhodopsin) নামক রঞ্জকটি আলোর সংস্পর্শে আসে, তখন সেটি অপসিন নামক প্রোটিন ও ভিটামিন এ সম্বলিত একটি যৌগ উৎপাদন করে। এ থেকে প্রমাণিত হয় যে ভিটামিন এ অক্ষিপটের ক্রিয়ার জন্য অত্যাবশ্যক।  ১৯৫০-এর দশকে ওয়াল্ড ও তার সহযোগীরা রাসায়নিক পদ্ধতিসমূহ ব্যবহার করে অক্ষিপট থেকে রঞ্জক বের করে আনেন। এরপর একটি বর্ণালি-আলোকমাপক যন্ত্র ব্যবহার করে তারা রঞ্জকগুলির আলোক অবশোষকতা পরিমাপ করতে সক্ষম হন। যেহেতু অক্ষিপটের রঞ্জকগুলি দ্বারা আলোর অবশোষকতা ও চোখের আলোকগ্রাহী কোষগুলিকে সবচেয়ে বেশি সক্রিয়কারী তরঙ্গদৈর্ঘ্যগুলির মধ্যে সম্বন্ধ আছে, তাই এই পরীক্ষার মাধ্যমে চোখ কোন কোন তরঙ্গদৈর্ঘ্যগুলি শনাক্ত করতে সবচেয়ে বেশি সক্ষম, তা বের হয়ে আসে। তবে যেহেতু দণ্ড বা বেলনকোষগুলি (রড সেল) অক্ষিপটের সিংহভাগ গঠন করে, তাই ওয়াল্ড ও তার সহযোগীরা বিশেষ করে যে ব্যাপারটি পরিমাপ করছিলেন, তা হল রডপসিনের অবশোষকতা, যা কিনা দণ্ডকোষগুলিতে অবস্থিত মূল রঞ্জক পদার্থ। পরবর্তীতে অণুবর্ণালি-আলোকমিতি (microspectrophotometry) নামক একটি কৌশল ব্যবহার করে ওয়াল্ড রঞ্জকসমূহের নির্যাসের পরিবর্তে সরাসরি কোষগুলি থেকে অবশোষকতা পরিমাপে সক্ষম হন। এভাবে তিনি শঙ্কু কোষগুলিতে (কোন সেল) রঞ্জকগুলির অবশোষকতা নির্ণয়ে সমর্থ হন। (গোল্ডস্টিন, ২০০১)   জীবনী  ওয়াল্ড নিউ ইয়র্ক ইউনিভার্সিটি থেকে ১৯২৭ সালে ব্যাচেলর অব সায়েন্স ডিগ্রি অর্জন করেন। তিনি ১৯৩২ সালে কলাম্বিয়া বিশ্ববিদ্যালয় থেকে প্রাণীবিজ্ঞানে পিএইচডি ডিগ্রি অর্জন করেন। তিনি ১৯৩৪ সালে হার্ভার্ড বিশ্ববিদ্যালয় সাথে প্রথমে ইনস্ট্রাক্টর এবং পরবর্তীতে অধ্যাপক হিসেবে কাজ করেন।George Wald - Biographical   তথ্যসূত্র    বহিঃসংযোগ   Nobel Prize Biography   John E. Dowling, "George Wald, 1906–1997: A Biographical Memoir " in Biographical Memoirs, Washington, D.C.: The National Academy Press (National Academy of Sciences), Volume 78, 298:317.  A remembrance by his son Elijah  Papers of George Wald : an inventory  বিষয়শ্রেণী:১৯০৬-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:মার্কিন স্নায়ুবিজ্ঞানী বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:ভিজুয়াল পদ্ধতি বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন পারমাণবিক অস্ত্র বিরোধী কর্মী বিষয়শ্রেণী:ইহুদি মার্কিন বিজ্ঞানী বিষয়শ্রেণী:মার্কিন ভিয়েতনাম যুদ্ধ বিরোধী কর্মী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নাস্তিক বিষয়শ্রেণী:ইহুদি মার্কিন নাস্তিক বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:নিউ ইয়র্ক (অঙ্গরাজ্য)-এর বিজ্ঞানী বিষয়শ্রেণী:দর্শন ইন্দ্রিয়